laion/Wikipedia-Exotic huggingface dataset:
ארון או'קונל

ארון ג'ון או'קונל (באנגלית: Aaron John O'Connel; נולד ב-8 באפריל 1986) הוא דוגמן ושחקן אמריקאי. או'קונל נולד בדייטון, אוהיו. הוא בנם של מארק אוקונל, שחקן העבר של סינסינטי בנגלס וקתרין דיבל אוקונל. יש לו שלוש אחיות, איימי, אבי ואנה. הוא סיים את בית הספר התיכון הקתדרלה בשנת 2004, שם שיחק כדורגל, כדורסל ובייסבול. בילדותו, סבו מצד אמו ויין לימד אותו לנגן בפסנתר. בשנת 2008, או'קונל סיים את לימודיו במדעי הבריאות והטבע באוניברסיטת פרדו, שם קיבל תואר ראשון. אוקונל התארס לחברתו, הדוגמנית נטלי פק ב-4 בספטמבר 2017. בני הזוג נישאו ב-21 ביולי 2018 באגם קומו באיטליה. בשנת 2013, הוא קיבל את רישיון הטיס פרטי, וטס במטוס Cirrus SR22. בשנת 2006, אוקונל חתם בסוכנות הדוגמנות פורד מודלס בזמן שלמד בקולג'. הוא הופיע בקמפיינים פרסומיים של מותגי אופנה רבים בהם, GQ, ואניטי פייר, ווג, "ווג פאריס", "ארנה" Homme+" ו-"VMAN". או'קונלהופיע בקמפיינים של אברקרומבי אנד פיץ', וראלף לורן. או'קונל החל את הקריירה שלו באולפן השחקנים בשיקגו. לאחר מכן עבר ללוס אנג'לס כדי שיוכל להמשיך לדגמן ולהתמקד במשחק ושם החל ללמוד משחק. הוא לוהק להופיע במספר פרסומות, כולל לחברת "Liquid-Plumr" שם תפס את עינו שלטיילר פרי. או'קונל חשב בתחילה שזו בדיחה כאשר יצרו איתו קשר מחברת ההפקה של פרי לגבי אודישן לתפקיד בסדרת טלוויזיה חדשה. פרי יצר קשר עם או'קונל בעצמו וביקש ממנו להיבחן בסקייפ. לאחר מכן פרי נסע ללוס אנג'לס כדי להיפגש עם או'קונל על תפקידו של וויאט באופרת הסבון "The Haves and the Have Nots". או'קונל היה למעשה הראשון מהרכב השחקנים שלוהק. ב-2015, הוא כיכב בקומדיה העונתית של "12 מתנות לחג המולד" בתור מארק רנקוויסט, בכיר בחברה ששוכר קניינית אישית ומגלה שהרוח האמיתית של חג המולד אינה כסף, הוא שיחק בכמה תפקידים ראשיים בסרטי טלוויזיה. בשנת 2017, הוא כיכב בסרט "With Love, Christmas" של ערוץ הולמרק, לצד אמילי אולרופ. ארון או'קונל, ברשת החברתית פייסבוק ארון או'קונל, ברשת החברתית אקס (טוויטר) ארון או'קונל, במסד הנתונים הקולנועיים IMDb (באנגלית) "Aaron O'Connell on My Christmas Love". Hallmark Channel. נבדק ב-21 באוקטובר 2017. {{cite web}}: (עזרה) Kennedy, Karen (21 במאי 2013). "Good things". Current in Carmel. נבדק ב-9 ביוני 2015. {{cite web}}: (עזרה) "Life 360". Purdue University. p. 2. נבדק ב-9 ביוני 2015. {{cite web}}: (עזרה) "How Tyler Perry helped a young couple get engaged". The Atlanta Journal-Constitution. Cox Enterprises. 25 בספטמבר 2017. נבדק ב-20 בנובמבר 2017. {{cite web}}: (עזרה) "Natalie Pack + Aaron O'Connell". THERESA STORY PHOTOGRAPHER. 21 ביולי 2018. נבדק ב-12 באוגוסט 2018. {{cite web}}: (עזרה) Perry, Tyler [@tylerperry] (21 ביולי 2018). "Hello from Lake Como! Here because Aaron O'Connell who plays Wyatt on The Haves is getting married tomorrow. Congrats @AaronOConnell and @NataliePack. May God bless your future days with as much happiness as you can handle! And then some" (Tweet) (באנגלית). נבדק ב-12 באוגוסט 2018 – via Twitter. {{cite web}}: (עזרה) "With Love, Christmas". hallmarkchannel.com. נבדק ב-4 במרץ 2018. {{cite web}}: (עזרה) Halterman, Jim (17 ביוני 2013). "Aaron O'Connell On Tyler Perry's Gay Storyline On "The Haves And The Have Nots"". TheBacklot.com. Evolve Media. נבדק ב-9 ביוני 2015. {{cite web}}: (עזרה) "12 Gifts of Christmas, Hallmark Channel". Hallmark Channel. נבדק ב-21 בנובמבר 2018. {{cite web}}: (עזרה)
ג'יימס קוקו לומל

ג'יימס קוקו לומל (באנגלית: James Koko Lomell; נולד ב-16 באוקטובר 1985) הוא כדורגלן עבר ליברי ששיחק בעמדת הקשר. לומל התחיל את הקריירה שלו בקבוצת הכדורגל "האג'ה", אליה הצטרף כבר בגיל 13, ממנה עבר לג'וניור פרופשיונל. בגיל 17, הצטרף למריצבורג יונייטד מהליגה השנייה בדרום אפריקה וכעבור שנתיים חתם במנינג רנג'רס מליגת העל של דרום אפריקה. בהמשך, הצטרף לסקונדי האסקאס, לפרס אוילרס, פ.צ. אק, מדאן ומדורה יונייטד. בספטמבר 2009 לומל חתם בהפועל פתח תקווה מליגת העל. ב-26 בספטמבר ערך את הופעת הבכורה שלו בקבוצה בהפסד 0–3 לבית"ר ירושלים. לומל שיחק בקבוצה מספר חודשים ולאחר מכן שוחרר. כעבור שנה חזר לליבריה וחתם ב-LISCR עמה זכה באליפות. בקיץ 2011 חזר לליגת העל האינדונזית בה שיחק חמש שנים ושיחק בגרסיק יונייטד, דלטראס, פרסייה ג'קרטה, באריטו פוטרה, פרסיקאבו 1973 ופרסיפורה ג'איפורה. ב-21 ביוני 2003 ערך את הופעת הבכורה שלו בנבחרת ליבריה בהפסד 1–2 לגינאה. ב-26 במרץ 2008 הבקיע את שער הבכורה שלו בנבחרת בניצחון 0–2 נגד סודאן. LPRC אוילרס ליגת העל הליברית: 2005 LISCR ליגת העל הליברית: 2011 ג'יימס קוקו לומל, באתר Transfermarkt ג'יימס קוקו לומל, באתר Soccerway ג'יימס קוקו לומל, באתר National Football Teams ג'יימס קוקו לומל, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס קוקו לומל".
ניכרין דברי אמת

נִכָּרִין דִּבְרֵי אֱמֶת - ביטוי תלמודי שפירושו: תוכן הדברים עצמם מעיד על אמיתותם. מוכר בעברית המודרנית: "ניכרים דברי אמת" נאמר בגמרא, מסכת סוטה: "ותרא דלילה כי הגיד לה את כל לבו" (שופטים טז, יח). ושואלים: מנא [מניין] ידעה [שהפעם הוא מדבר דברי אמת]? אמר ר' חנין אמר רב: ניכרין דברי אמת [מעצמם, והרגישה שהפעם הוא דובר אמת]. אביי אמר: ידעה בו באותו צדיק שלא מפיק [מוציא] שם שמים לבטלה. כיון שאמר "נזיר אלהים אני" (שופטים טז, יז) אמרה: השתא [עכשיו] ודאי קושטא קאמר [אמת הוא אומר]. — תלמוד בבלי, מסכת סוטה, דף ט', עמוד ב' דהיינו, הגמרא תוהה על מסקנתה של דלילה בספר שופטים, שהפעם הזו, בניגוד לשלוש הפעמים הקודמות, שמשון אומר לה את האמת על סוד גבורתו. עונה רבי חנין בשם רב, שדברי אמת ניכרים מעצמם. ומסביר אביי: דלילה הבינה, ששמשון לא יישא את שם אלוהיו לשווא, ומכיוון שהעיד על עצמו: "נזיר אלהים אני" - ניכר בו שעתה הוא דובר אמת. רש"י מרחיב את ההסבר לאבחנתו של אביי, באמרו: "מתקבלין ומיושבין ודבורים על אופניהם. ראתה שערו גדול ולא היה שותה יין והבינה שהדברים האחרונים שאמר לה - שבדבר הזה היה כוחו גדול - אמת הן". משמע, מכיוון שדלילה אכן הכירה במציאות את מנהגי ההתנזרות של שמשון, הבינה שדבריו אמת הפעם. רש"י בוחן את אמיתות הטענה תוך השוואתה אל העובדות שבמציאות. לאחר פענוח חלומו של שר המשקים על ידי יוסף, נאמר: "וַיַּרְא שַׂר-הָאֹפִים כִּי טוֹב פָּתָר". מפרש הרשב"ם, נכדו של רש"י, על פי רוח דבריו: "ניכרין דברי אמת" בנימין נתניהו סיפר בשנת 2017 בטקס האזכרה לחללי אלטלנה: "כשנפגשתי אתמול בלשכתי עם שגרירת ארצות הברית באו"ם, ניקי היילי, אמרתי לה שלאמת יש עוצמה רבה. ועל דבריה הנחרצים בזכות ישראל באו"ם הוספתי: "ניכרים דברי אמת!". ניסיתי לתרגם את זה לאנגלית, זה קשה, אבל היא הבינה כי ניכרים דברי אמת". מיכאל הנדלזלץ כתב מאמר בשם: "ניכרים דברי אמת" - ביקורת על הצגה שעובדה על פי המחזה "הבוגד" של הנריק איבסן, על אידיאליסט שחושף את השקרים המוסכמים בעירו, ומוקע על ידי החברה. באוניברסיטת בן-גוריון בנגב נערך, בתאריך 21 באפריל 2010, ערב עיון לכבוד צאת ספרו של יגאל שוורץ: "מאמין בלי כנסייה; 4 מסות על אהרן אפלפלד". גיל הראבן נתנה בערב זה הרצאה בשם: "ניכרים דברי אמת" בפברואר, 1959, הופיע ב"על המשמר" המאמר שכותרתו: "אל תסתכל בקנקן", וכך נכתב בו: "סברה המקובלת, לפיה נבחנים דברים לפי מה שיש בהם אינה נראית עוד. דברים נבחנים לפי מה שאין בהם. ניכרים דברי אמת! אך הרבה יותר ניכרים דברים שאין בהם אמת" תלמוד בבלי, מסכת סוטה, דף ט', עמוד ב' ראו אברהם אבן שושן, המילון החדש, בפירוש לביטוי: ניכרים דברי אמת ראו תלמוד שטיינזלץ, מסכת סוטה רש"י על סוטה, ט, ע"ב ראו בפרק קישורים חיצוניים את הפירוש של תנועת הקיבוץ הדתי ספר בראשית, פרק מ', פסוק ט"ז בנימין נתניהו, "דברי ראש הממשלה בנימין נתניהו בטקס האזכרה לחללי אלטלנה", משרד ראש הממשלה, 8 ביוני 2017 מיכאל הנדלזלץ, "ניכרים דברי אמת", הארץ, 7 באפריל 2011 אוניברסיטת בן-גוריון בנגב, המחלקה לספרות עברית, הזמנה "אל תסתכל בקנקן אלא במה שאין בו", (בעין בוחנת), על המשמר, 24 בפברואר 1959 שקר אין לו רגליים הגנת "אמת דיברתי" בלשון הרע הרב יובל שרלו, "ניכרים דברי אמת" הרב יהודה מזור, "ניכרים דברי אמת", התנועה ליהדות מתקדמת בישראל שבח ילון, "ניכרים דברי אמת", דף פרשת השבוע, תנועת הקיבוץ הדתי, פרשת "וישב"
זיינה עכר

זיינה עכר (בערבית: زينة عكر عدرا נולדה ב-1964) היא פוליטיקאית לבנונית אשר בין 21 בינואר 2020 ל-10 בספטמבר 2021 שימשה כשרת ההגנה של לבנון וכסגנית ראש ממשלת לבנון. היא האשה הראשונה בתולדות לבנון ששימשה כשרת הגנה, והראשונה בעולם הערבי. עכר נולדה ב-1964 במחוז קוורה. משפחתה משתייכת לקהילה הנוצרית-אורתודוקסית בלבנון. היא השלימה תואר ראשון במדעי החברה בשיווק וניהול באוניברסיטה האמריקנית בביירות. עכר הייתה אחת משש נשים בממשלה. ב-21 בינואר 2020 מונתה בידי חסאן דיאב לתפקיד שרת ההגנה של לבנון ולסגנית ראש ממשלת לבנון. היא הייתה אחת משש נשים שמונו לתפקידי שרה בממשלת דיאב. דיאב טען שעכר היא מועמדת לא-מפלגתית שנבחרה אישית בידי הנשיא מישל עאון. עם זאת, היא נחשבת למייצגת של הזרם הפטריוטי החופשי - מפלגה נוצרית המקורבת לחזבאללה. ב-10 באוגוסט של אותה שנה התפטרה ממשלת דיאב בעקבות הפיצוץ בנמל ביירות. עכר המשיכה לכהן בתשני תפקידיה בממשלת המעבר. ב-19 במאי 2021 היא התמנתה גם לשרה לענייני חוץ ומהגרים. ב-10 בספטמבר הושבעה ממשלה חדשה בראשות נג'יב מיקאתי ועכר הוחלפה בתפקידיה. עכר נשואה לאיש העסקים הסוני ג'וואד אדרה, מומחה לארכאולוגיה המשמש כמנכ"ל אחת מחברות הסקרים הגדולות בלבנון. עכר משמשת כמנהלת בחברה של בעלה. הם נישאו בנישואים אזרחיים בקפריסין. עכר ובעלה מתגוררים בכפר חזיר שבמחוז אל-כורה שבצפון המדינה. ב-2018 הם ייסדו במשותף את מוזיאון האמנות "נאבו" בעיר אל-הרי. מדיה וקבצים בנושא זיינה עכר בוויקישיתוף הראשונה בעולם הערבי: הכירו את שרת ההגנה של לבנון [https://www.the961.com/news/lebanons-defense-minister-asked-the-people-to-watch-her-work "Lebanon's Defense Minister Asked the People to Watch Her Work" Prima donna ministro della Difesa nel mondo arabo: è la libanese Zeina Akar, della minoranza cristiana זיינה הנסיכה הלוחמת: שרת הגנה מונתה בלבנון - לראשונה במזה"ת "Becoming part of the solution" "Lebanon celebrates 2,000 years of creativity with new Nabu Museum".
אלכסנדר דבורניקוב

אלכסנדר ולדימירוביץ' דבורניקוב (ברוסית: Александр Владимирович Дворников; נולד ב־22 באוגוסט 1961) הוא איש צבא רוסי בדרגת גנרל ארמייה, מפקד המחוז הצבאי הדרומי (אנ') של הכוחות המזוינים של הפדרציה הרוסית מספטמבר 2016, והיה מפקד הכוחות הרוסיים בסוריה בשנים 2015–2016. באפריל 2022 מונה על ידי נשיא רוסיה ולדימיר פוטין למפקד הכוחות הרוסיים במסגרת מבצע הפלישה לאוקראינה. אך באוקטובר 2022, הודח בעקבות תבוסות הרוסים במחוז לוהנסק ובמחוז חרסון ובמקומו מונה סרגיי סורוביקין למפקד הכוחות הרוסיים במסגרת מבצע הפלישה לאוקראינה. דבורניקוב התגייס לצבא הסובייטי ב־1978 לאחר שסיים את לימודיו בפנימייה צבאית בעיר אוסורייסק שבפרימוריה. הוא התקבל ללימודים בבית הספר לקצינים במוסקבה. לאחר ארבע שנות לימוד הוסמך לקצונה. שירת במחוז הצבאי של המזרח הרחוק הרוסי בתפקידי: מפקד מחלקה, מפקד פלוגה, קצין מבצעים גדודי. בשנים 1989 - 1991 למד באקדמיה צבאית במוסקבה. בתום לימודיו הוצב בכוח הכיבוש הסובייטי במזרח גרמניה, בתפקיד סגן מפקד גדוד חרמ"ש. מתחילת 1992 ועד אוגוסט 1994 (מועד אחרון של עזיבת כוחות הצבא הסובייטי לשעבר את גרמניה)פיקד על גדוד חרמ"ש, שהוצב במזרח ברלין. בשנים 1995 - 2000 פיקד על רגימנט חרמ"ש שהוצב במחוז מוסקבה. מנובמבר 1999 עד אפריל 2000 נטל חלק במלחמת צ'צ'ניה השנייה. מ-2000 עד 2003 פיקד על דיוויזיית חרמ"ש בצפון קווקז. בשנים 2003 - 2005 למד באקדמיה הצבאית של המטה הכללי בשנת 2008 קיבל דבורניקוב את הפיקוד על הארמייה החמישית. לאחר ששימש כסגן מפקד המחוז הצבאי המזרחי, הפך דבורניקוב לראש מטה המחוז הצבאי המרכזי ושימש כמפקדו בפועל במשך חודש. בספטמבר 2015 הפך למפקד הראשון של הכוחות המזוינים הרוסים בסוריה בתחילת ההתערבות הצבאית הרוסית בסוריה. הוא זכה בתואר גיבור הפדרציה הרוסית על הובלת ההתערבות הצבאית הרוסית בסוריה, ובספטמבר 2016 מונה למפקד המחוז הצבאי הדרומי בדרום רוסיה. באפריל 2022 מונה למפקד הכוחות הרוסיים באוקראינה, במהלך הפלישה הרוסית. על פי ההערכות, הוא עומד מאחורי הפגיעה בתחנת הרכבת קרמטורסק, שבה נהרגו לפחות 52 איש, בעיקר נשים, ילדים וקשישים. באוקטובר 2022 הודח מתפקידו. מדיה וקבצים בנושא אלכסנדר דבורניקוב בוויקישיתוף שינוי כיוון במלחמה? פוטין מינה מפקד חדש למערכה באוקראינה, באתר ‏מאקו‏, 10 באפריל 2022 https://www.kommersant.ru/doc/5606182?from=top_main_3 ערך זה הוא קצרמר בנושא רוסים ובנושא אנשי צבא. אתם מוזמנים לתרום לוויקיפדיה ולהרחיב אותו.
תמ"א 34

תוכנית מתאר ארצית 34 או תמ"א 34 היא תוכנית מתאר ארצית למשק המים (ביוב) במדינת ישראל. התכנית אושרה בהחלטת ממשלה 409 בתאריך 19 ביוני 2003. ההוראות כוללות תוכניות מפורטות למתקני טיפול של טיהור השפכים, כולל הרחבה או הקמה של מתקנים שלא הוצעו בתוכנית, לצד הצעת תוכניות מפורטות למאגרי קולחים, מינוי ועדה מקצועית לביוב, שימת לב לשטחים ביטחוניים ולשטחים מחוץ לתוכנית ועוד. התכנית נועדה להתוות פתרון לנושא השפכים, תוך שמירה על בריאות הציבור ואיכות הסביבה, איכות מי הנחלים, מי השתייה ומי תהום, שטחים פתוחים, חקלאות וערכי טבע ונוף, ומתן משקל לשיקולים של יעילות כלכלית. תשריט ייעודי הקרקע של התכנית כוללים את שטחי הכנרת והירדן התחתון, הגליל המערבי - כרמל, המרכז, הנגב והערבה. תמ"א 34/ב – תמ"א משולבת למשק המים תמ"א 34/ב/1 – תוכנית מתאר ארצית חלקית לאתר התפלה אשקלון תמ"א 34/ב/2 – תמ"א חלקית להתפלת מי ים תמ"א 34/ב 2/1 – אתר להתפלת מי ים עבור הרשות הפלסטינית בחדרה תמ"א 34/ב 2/2 – אתרים להתפלת מי ים תמ"א 34/ב/3 – תמ"א חלקית לניקוז ונחלים תמ"א 34/ב/4 – תוכנית מתאר ארצית למשק המים – איגום והחדרה תמ"א 34/ב/5 – מתאר משולבת למשק המים – מערכת הפקה והולכה תמ"א 34/ב 5/1 – הרחבת תפוקת מתקן ההתפלה הקיים בפלמחים תמ"א 34/ב/6 – היתרי בנייה לקווים ולמתקנים למי מערכת פרטי התכנית, באתר רשות מקרקעי ישראל תוכניות מתאר ארציות כולל הוראות, תשריטים ושינויים, באתר רשות מקרקעי ישראל פרטי התכנית באתר מינהל התכנון
ב.מ.וו iX3

ב.מ.וו iX3 (בגרמנית: BMW iX3) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על די ב.מ.וו משנת 2020. היא נחשפה ב-14 ביולי 2020 והגיעה לישראל ב-19 באפריל 2021. היא מבוססת בעיקרה על הב.מ.וו X3 ומהווה כגרסה החשמלית שלה. לעומת ה-X3 הרגיל ב.מ.וו iX3 קיבלה עיצוב שונה לגריל הקדמי, לפגושים מלפנים ומאחור, לעיצוב ייחודי לחישוקי הגלגלים ולהדגשה קלה בצבע כחול. בתא הנוסעים ההבדלים מינוריים עוד יותר לעומת ה-X3 הרגיל ולמעט הדגשה קלה בצבע כחול בצדדים ותצוגה ייעודית לרכב חשמלי בלוח המחוונים הדיגיטלי ובמערכת המולטימדיה, זה אותו תא נוסעים כמו של ה-X3. היא כוללת מנוע חשמלי אחורי המספק 286 כ"ס ומומנט מרבי של 40.8 קג"מ. נתון התאוצה מ-0 ל-100 קמ"ש עומד על 6.8 שניות ומהירות מרבית מוגבלת אלקטרונית של 180 קמ"ש. סוללת ליתיום-יון בקיבולת 80 קוט"ש המאפשרת טווח נסיעה חשמלי של 460 ק"מ בתקן WLTP. טעינת הסוללה שבדגם אפשרית גם באמצעות עמדת טעינה מהירה DC בהספק של עד 150 קילוואט. טעינה של הסוללה באמצעות מטען מהיר מקיבולת של 10% עד 80% דורשת המתנה של 34 דקות בלבד וטעינה של 10 דקות מספיקה לטווח נסיעה של 100 ק"מ. צריכת האנרגיה המשולבת עומדת על 18.5 עד 18.9 קוט"ש לכל 100 ק"מ. באוגוסט 2021 חשפה ב.מ.וו את מתיחת הפנים ל-iX3. מתיחת הפנים כללה שדרוג לעיצוב החיצוני ליותר מודרני בתוספת חבילת M ספורט כסטנדרט המציעה עיצוב ספורטיבי יותר לרכב, פנים הרכב קיבל שדרוג במערכת המולטימדיה. בתחום ההנעה אין כל שינוי. מתיחת הפנים הגיעה לישראל ב-10 באפריל 2022. מדיה וקבצים בנושא ב.מ.וו iX3 בוויקישיתוף אתר האינטרנט הרשמי של ב.מ.וו iX3 (באנגלית בריטית) cartube, ב.מ.וו iX3 החשמלי נחשף - 460 קילומטר על חשמל - cartube, באתר www.cartube.co.il cartube, מתיחת פנים: 2022 ב.מ.וו iX3 החדש, באתר cartube cartube, 2022 ב.מ.וו iX3 החדש בישראל - מחיר החל מ-445,000 שקל, באתר cartube
ז'אן קהוואג'י

זַ'אן קַהְוַואגִ'י (בערבית: جان قهوجي; תעתיק מדויק: גַ'אן קַהְוַגִ'י)‏ נולד ב-23 בספטמבר 1953) הוא גנרל לבנוני בדימוס אשר שימש כמפקד הכוחות המזוינים של לבנון (מקביל לרמטכ"ל) בין השנים 2008–2017. קהוואג'י נולד בעין אבל ב-23 בספטמבר 1953. הוא בן לעדה הנוצרית-מרונית. ב-1973 הוא התגייס לצבא לבנון ועבר אימונים בארצות הברית, איטליה, גרמניה ושוודיה. ב-1992 הוא מונה למפקד הרגימנט המוטס. ב-1999 הוא מונה לראש מטה הבריגדה ה-11, וב-2001 מונה לסגן מפקד הבריגדה ה-7. ב-2002 מונה למפקד הבריגדה ה-2. הוא טיפס בסולם הדרגות וב-2008 מונה למפקד הכוחות המזוינים של לבנון במקום מישל סולימאן שהפך לנשיא לבנון. כהונתו הוארכה פעמיים. ב-8 במרץ 2017 הוא סיים את תפקידו והוחלף בידי ג'וזף עאון. מדיה וקבצים בנושא ז'אן קהוואג'י בוויקישיתוף ביוגרפיה של קהוואג'י (בערבית) Exclusive: Lebanon army chief sees growing risk from Syrian camps"
קורה ואן ניואנהאוזן

קורנליה "קורה" ואן ניואנהאוזן (בהולנדית: Cornelia "Cora" van Nieuwenhuizen; נולדה ב-12 ביוני 1963) היא פוליטיקאית הולנדית הפועלת מטעם מפלגת העם למען חופש ודמוקרטיה. שימשה כשרת התשתיות וניהול המים של הולנד. ניואנהאוזן נולדה ברידרקרק ב-12 ביוני 1963. היא למדה גאוגרפיה באוניברסיטת אוטרכט וב-1994 הצטרפה למפלגת העם למען חופש ודמוקרטיה וכיהנה כחברה מטעמה במועצת Oisterwijk בין 1994–2006. ב-2010 נבחרה כחברה בבית הנבחרים של הולנד, וב-2012 נבחרה בפעם השנייה ושימשה כיו"ר ועדת הכספים. ב-2014 נבחרה לפרלמנט האירופי ושימשה כסגנית המתאמת של הקבוצה הפרלמנטרית בוועדה לענייני כלכלה ומטבע. מאוחר יותר, היא הצטרפה לוועדה המיוחדת לפסיקת מס ואמצעים אחרים דומים באופיים או בהשפעתם בשנת 2015. בנוסף, היא כיהנה בתפקיד סגנית יו"ר המשלחת של הפרלמנט ליחסים עם הודו. ב-26 באוקטובר 2017 מונתה ניואנהאוזן לשרת התשתיות וניהול המים בקבינט השלישי של מארק רוטה. ב-15 בינואר 2021 התפטר מתפקידו אריק ויבס שר הכלכלה ומדיניות האקלים. ניואנהאוזן נבחרה כממלאת מקומו עד 20 בינואר 2021 אז הוחלפה בידי באס ואן ט' ווט. ב-31 באוגוסט של אותה שנה התפטרה ניואנהאוזן מתפקידה כדי להפוך ליו"ר אנרגיה-הולנד - ארגון לובינג המתקדם בתחום האנרגיה. מדיה וקבצים בנושא קורה ואן ניואנהאוזן בוויקישיתוף קורה ואן ניואנהאוזן, ברשת החברתית אקס (טוויטר) קורה ואן ניואנהאוזן, באתר בית הנבחרים ההולנדי ערך זה הוא קצרמר בנושא פוליטיקאים ובנושא הולנדים. אתם מוזמנים לתרום לוויקיפדיה ולהרחיב אותו.
דוד פ'ראנסייא

רבי דוד פ'ראנסייא (ה'תק"ך בערך, 1760 בערך – כ"ה בכסלו ה'תר"י, 10 בדצמבר 1849) היה רב ודיין באזמיר, ורבה של יוזיל חיסאר, היא העיר איידין (אנ'). מחבר ספר "אפד בד". לאביו ר' אליה פ'ראנסייא. למד 35 שנה והיה לחכם ולדיין באזמיר. למד בין היתר אצל רבי יום טוב דנון, מחבר ספר כבוד יום טוב. לאחר מכן התקבל כרב ושופט לעיר יוזיל חיסאר(אנ'). במשך תקופה ישב כדיין בבית דינו של הרב יוסף רפאל חזן. נישא לאישטרילייא, שנפטרה בשנת התר"ה. בשנת התקנ"ד חתם הרב דוד על פסק יחד עם הרב חייא פונטרימולי והרב יצחק מאיו, ובשנת התק"ע חתום על פסק יחד עם הרב פונטרימולי ועם הרב מצליח הלוי. בדרשותיו, מצטט מדברי סבו מצד אמו. באלול ה'תקפ"ב כבר כיהן כרב עיר, עת דרש ביוזיל חיסאר דרשה לזכר גביר שנפטר בעיר. נפטר באיידין בכ"ה בכסלו ה'תר"י. הניח בן ושתי בנות: ר' אברהם פ'ראנסייא, נפטר לפני שנת ה'תרי"ח (1858). בנו של אברהם היה חיים שם טוב פ'ראנסייא שנישא בשנת ה'תרי"ח לקאדין מרים מזרחי ונפטר לפני שנת ה'תרמ"ד (1884). בנו של חיים שם טוב היה אברהם דוד פ'ראנסיס, שנישא לסולטנה פיג'ון בשנת ה'תרמ"ז (1886). בתו ריינא, נישאה לגביר שמואל אלאזראקי, שעלה לטבריה ונפטר בה' באלול התרי"ז. היא אימו של הרב אליה אלאזראקי, שגם היה מתלמידי סבו והביא לדפוס את הספר "אפד בד" יחד עם בן דודו, סעדיה יוסף בן-יקר. בתו שרה, נישאה לגביר שמואל בן-יקר. היא אמו של הגביר סעדיה יוסף בן-יקר, שהביא לדפוס את הספר "אפד בד" יחד עם בן דודו, הרב אליה אלאזראקי. "דוד במצודה", ספר דרשות שחיבר בזמן שהיה בבית הכלא, המוקדש לעניין מעלת הייסורין. אבד ולא נדפס. ספר "אפד בד" (שמו, שם אביו, שם ספרו של אביו ושם משפחתם בר"ת: אליה דוד פ'ארנסייא דוד במצודה; מכונה לעיתים: אפוד בד) (אזמיר 1884) - דרושים לקראת חג השבועות שנדרשו בשבת כלה - שישה דרושים, לשבת זכור ושבת הלבשה - שני דרושים, לשבת תשובה - תשעה עשר דרושים, לשבת הגדול - שישה דרושים, וכן הספדים, לאמו, הספד מנכד המחבר לאביו, ולאמו - . בסוף הספר מופיעים דרשותיו של נכד המחבר, רבי אליה אלאזראקי. את הספר הגיה והביא לדפוס הרב נסים חיים משה מודעי. אצל נכדי הרב (בני בנותיו), על פי עדותם, היו עוד כתבים רבים בהלכה ובאגדה, חלקם נרקבו ולא היו קריאים, ואת חלקם הם התעתדו להדפיס, אך לא נודע מה עלה בגורלם. אפד בד, דף ב ע"ב. אפד בד, "הקדמת נכדיו של מעלת המחבר ז"ל" שו"ת חקרי לב, אבן העזר, סימן כ' אפד בד, דרוש ו' לשבת הגדול הרב חיים פאלאג'י, חקות החיים חו"מ סימן מ"ד איננו יודעים מי הוא. (תחילת דרוש ד' לשבת כלה) אפד בד, דרוש ד' להספד אפד בד, דרוש ב' להספד ברוב הקהילות, שבת הלבשת עניים נהגה בתקופת חנוכה. ביוזיל חיסאר, עירו של הרב, וכן בערים נוספות נהגו לקיים את שבת ההלבשה בשבת זכור, ועל כן חוברו הדרשות יחדיו. שם, דרוש ג'
מקס זקסנהיימר

מקס זקסנהיימר (בגרמנית: Max Sachsenheimer;‏ 5 בדצמבר 1909 – 2 ביוני 1973) היה מפקד בכיר בוורמאכט שפיקד על כוחות במלחמת העולם השנייה. זקסנהיימר נולד ב-5 בדצמבר 1909 במיהלבאך, שהשתייכה לקיסרות הגרמנית. לאחר שסיים את לימודיו בבית הספר, החל זקסנהיימר את שירותו הצבאי כמתנדב ברייכסווהר ב-17 באפריל 1928, ושירת ברגימנט הרגלים ה-14 (באדן). עם המלצה כמועמד לקצונה הוא עבר את הכשרת הקצונה והועלה לדרגת לויטננט ב-1 ביולי 1934. לאחר מכן הוא מילא תפקידים שונים עד מלחמת העולם השנייה, וב-1 באוקטובר 1938 מונה למפקד הפלוגה ה-1 ברגימנט הרגלים ה-75 של דיוויזיית הרגלים ה-5. במהלך המערכה על צרפת הוא הוביל את פלוגתו, ועל חלקו בכיבוש גשרים שונים מעל הסן, הוא קיבל את שני הדרגות של צלב הברזל. ב-20 ביולי 1941 הוא מונה למפקד הגדוד ה-2 ברגימנט הרגלים ה-75. ב-29 ביולי 1941 הוא נפצע מרסיסים בשתי אצבעות בידו השמאלית והוטס מאזור המלחמה. בנובמבר 1941 חזר לחזית בתפקיד המג"ד. הוא השתתף בכיבוש דמיאנסק וקיבל על כך את עיטור צלב האבירים של צלב הברזל. מאוקטובר 1942 עד פברואר 1943 הוא אושפז בפרייבורג. בתקופה זו הועלה לדרגת מיור וקיבל את עיטור הצלב הגרמני בזהב. בספטמבר 1943 הוא ויתר על הפיקוד על הגדוד ומאוקטובר 1943 עד פברואר 1944 הוא שירת כמדריך בבסיס האימונים בהירשברג. לאחר מכן מונה למפקד רגימנט הרגלים ה-75, עליו פיקד עד יולי 1944. ב-1 באפריל 1944 הוא הועלה לדרגת אוברסט-לויטננט, וב-14 במאי 1944 הוא קיבל תוספת עלי אלון לעיטור צלב האבירים של צלב הברזל. ב-1 בספטמבר 1944 מונה זקסנהיימר למפקד דיוויזיית הרגלים ה-17 והועלה לדרגת אוברסט. בתחילת דצמבר 1944 הוא הועלה לדרגת גנרל-מיור. ב-5 או 6 בפברואר 1945, במסגרת מבצע ויסלה-אודר בדיהרנפורט, הוא איפשר מבצע קומנדו לפינוי והרס של מפעל מיוחד, שהיה כנראה מפעל ייצור טאבון של חברת "אנורגנה", ועל כך קיבל תוספת חרבות לעיטור צלב האבירים של צלב הברזל. לאחר התאבדותו של היטלר, הוא הסיג את הדיוויזיה שלו מהאזור המאוים על ידי הצבא האדום ונסוג לכיוון שטחים שנכבשו על ידי צבא ארצות הברית. בסוף המלחמה הפך לשבוי מלחמה, ונותר בשבי עד 1947. לאחר שחרורו עבר לפרייבורג ועבד כסוחר בחומרי בניין. בסוף 1952/תחילת 1953 הוא תמך בנאום ורדן של הרמן-ברנהרד ראמקה נגד ההערות הביקורתיות ב-DSZ. בנאום בפני חיילי אס אס לשעבר, הוא טען שהם יכולים להיות גאים על כך שנכנסו לרשימה השחורה. זקסנהיימר התלונן שה-DSZ לא האיר מספיק את כל הטיעונים ושהצהרותיו של ראמקה למעשה תואמות את האמת. הוא גם יצר קשר עם נאצים ותיקים, כמו ארנסט בולברינקר, יוזף הרפה ובעיקר ורנר נוימן, והפך ליו"ר VdS בדרום באדן. בסוף מרץ 1967 הוא נבחר ליושב ראש הראשון של קבוצת הסיוע לחופש לרודולף הס. הוא דחה הצעה להצטרף לבונדסוור ב-1955, וכן את הניסיונות לגייס אותו מהאזור הסובייטי. הוא מת מהתקף לב בפרייבורג ב-2 ביוני 1973. מקס זקסנהיימר, באתר lexikon-der-wehrmacht (בגרמנית)
ראדי עזמה

ראדי עזמה הוא קצין צה"ל בדרגת אלוף-משנה, בתפקידו האחרון פיקד על חטיבה 8. עזמה (המכונה במערכת הצבאית "אבו דיין") התגייס לצה"ל ב-2003 ועבר בהצטיינות קורס מפקדי טנקים וקורס קציני שריון. הוא שימש כמפקד מחלקה ומפקד פלוגה מבצעית בחטיבה 7, שפעלה בגבול הצפון ובגזרות יהודה ושומרון. ב-2016 עזמה שימש קצין המבצעים של חטיבה 7. בשנים 2017–2019 פיקד עזמה על גדוד 75 בחטיבה 7, ובמסגרת תפקיד זה השתתף בכתיבת תורת הלחימה והטכניקות הקרביות מותאמות חזית לבנון ובמבצע מגן צפוני, שמטרתו איתור ופגיעה במנהרות התקפיות של החזבאללה. בשנת 2019 מונה עזמה לסגן מפקד חטיבה 7 ובשנת 2021 היה אחראי על הכשרת מפקדי הפלוגות של צבא היבשה במכללה לפיקוד טקטי (פו"ם גלילות). בשנת 2022 מונה למפקד חטיבה 8 והועלה לדרגת אלוף-משנה, זאת במקביל לתפקידו החדש כמפקד האקדמיה להכשרת המג"דים הקרביים של זרוע היבשה (תחת בית הספר להכשרת פיקוד קרבי). במלחמת חרבות ברזל פיקד על צוות קרב 8. ב-21 באוגוסט 2024 סיים את תפקידו. מדיה וקבצים בנושא ראדי עזמה בוויקישיתוף קטע תוכן מאתר צהל, באתר www.idf.il גדוד 75 מסכם תעסוקה מבצעית בעציון: "האחריות לביטחון התושבים - נר לרגלינו", באתר ערוץ 7, 28 בדצמבר 2018 Facebook, www.facebook.com ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
צחי

צחי הוא שם חיבה הנגזר מהשם יצחק. האם התכוונתם ל... אישים מירי צחי – צלמת עיתונות ישראלית אישים ששמם הפרטי הוא צחי